# *…./KKB/2020/…… sz. határozat 1. sz. mell.*

|  |
| --- |
| ***A pályázat beadási határideje:* *2020. április 14. (kedd)*** |

# PÁLYÁZATI FELHÍVÁS

**Budapest Főváros XI. Kerület Újbuda Önkormányzata**

**2020. évre MIKRO KULTURÁLIS pályázatot ír ki**

**13,5 millió Ft keretösszegben a pályázó igényének megfelelően elő- vagy utófinanszírozással**

***Pályázni lehet a 2020. évben kizárólag XI. kerületben megvalósuló:***

* közművelődési és kulturális programokra;
* hagyományainkat ápoló rendezvények szervezésére;
* évfordulók megünneplésére;
* a kerület kultúrájával kapcsolatos kiadványok megjelentetésére;
* zöld szemlélet fejlesztésével, klímavészhelyzettel kapcsolatos kulturális attrakciókra.

***Pályázhatnak:***

A XI. kerülethez kötődő (székhely vagy telephely vagy megvalósítás helyszíne) civil és egyházi szervezetek, nonprofit gazdasági társaságok, közművelődési intézmények.

**Civil szervezetek számára a pályázat benyújtásának feltétele az Újbuda Önkormányzatának honlapján található civil adatlap kitöltése és beküldése a** [**civil@ujbuda.hu**](mailto:civil@ujbuda.hu) **e-mail címre. Annak a szervezetnek, amely korábban már regisztrált, csak abban az esetben szükséges újra beküldenie az adatlapot, ha az adatokban változás történt.**

**Az adatlap az alábbi linken érhető el:** [**http://ujbuda.hu/ujbuda/felhivas-civil-szervezetek-regisztracios-lehetosegere**](http://ujbuda.hu/ujbuda/felhivas-civil-szervezetek-regisztracios-lehetosegere)

*Nem pályázhatnak:*

* azok a szervezetek, akikkel az Önkormányzat közművelődési megállapodást/közszolgáltatási szerződést kötött,
* forprofit gazdasági társaságok,
* az önkormányzat tulajdonában álló gazdasági társaság,
* magánszemélyek,
* pártok.

***Általános tudnivalók:***

**Egy szervezet maximum 2 pályázatot nyújthat be.**

**Egy pályázat keretében igényelhető összeg: maximum 400.000 Ft**

**Kötelező önerő: a teljes költségvetés minimum 20%-a**(Az önerőről az elszámoláskor összesítő táblázatot kell benyújtani.)

**A támogatások elő- vagy utólagos finanszírozással kerülnek kifizetésre.**

A támogatási kérelem benyújtása pályázati adatlapon történik, melyen részletesen fel kell tüntetni a megvalósítandó célt, az összköltségvetést, továbbá azt, hogy a pályázó milyen saját vagy egyéb anyagi forrással rendelkezik a cél megvalósításához az igényelt támogatás összegén felül. Az adatlap szerves részét képezik a vonatkozó jogszabályokban előírt kötelező nyilatkozatok, továbbá kérjük, hogy a pályázó szervezet nyilatkozzon az általa vállalt zöld szemléletről

A nyertes pályázóknak a támogatási összeg rendeltetésszerű felhasználásáról elszámolást kell benyújtaniuk a támogatási szerződésben és a 25/2016.(XI. 22.) ÖK rendeletben foglaltak szerint. **A támogatás (az elnyert összegben) kifizetésére előfinanszírozás esetén a szerződéskötést, valamint a banki felhatalmazó levél átadását követően, utófinanszírozás esetén, a pályázatban vállalt program megvalósulása, az elszámolás ellenőrzése és jóváhagyása után kerül sor.**

**A pályázati összeg az alábbi kiadásokra használható fel:**

* előadóművészeti/előadói tiszteletdíjak, műsorközlés,
* kulturális rendezvényszervezés,
* kiállítás installációs eszközök bérlése, beszerzése,
* technikai kiadások (színpad-, fény- és hangtechnika szolgáltatás vásárlás),
* kézműves kellékek és szerszámok beszerzése,
* díszlet bérlés, díszlet beszerzés, színpadi kellékek beszerzése,
* nyomdai előkészítés, nyomdaköltség,
* hirdetmény kiadások,
* terem- és egyéb bérleti díjak (jármű bérlés kivételével),
* színház- és múzeumbelépő vásárlás,
* múzeumpedagógiai foglalkozások díja,
* egyéb kulturális szolgáltatás vásárlás.

**Felhívjuk a pályázók figyelmét, hogy a 25/2016.(XI. 22.) ÖK rendelet** **alapján a támogatási összegből személyi jellegű kifizetések, valamint reprezentációs célú** (pl. étel, ital beszerzése, éttermi szolgáltatás igénybevétele, ajándékutalványok juttatása, stb.) **kiadások nem teljesíthetők. A támogatás összege alkohol tartalmú ital vásárlására nem számolható el.**

**Az elszámolással kapcsolatos előzetes információk:**

Az elszámolásnak tartalmaznia kell:

- a támogatási elszámoló lapot (szerződéskötéskor mellékeljük),

- a kitűzött célok megvalósulását bemutató szöveges és fényképpel ellátott szakmai beszámolót, melynek tartalmaznia kell a programtámogatások esetében a látogatottság várható mértékét, valamint több program esetében minden egyes program külön beszámolóját,

- a támogatás felhasználását igazoló számláknak és az egyéb számviteli bizonylatoknak a másolatát,

- a támogatási cél érdekében kötött szerződések/megrendelések másolatát,

- a kifizetésekről szóló bankkivonatokat és kiadási pénztárbizonylatokat

- valamint az önerő felhasználásának részleteit.

**Az elszámoláskor csak a támogatási szerződésben rögzített célnak megfelelő és a meghatározott időintervallumban kibocsájtott számlák fogadhatók el. Az elszámolás további részleteiről tájékozódhat a** 25/2016.(XI. 22.) ÖK rendeletben, valamint a további részletekről a nyertes pályázatok esetében **a szerződéskötés során rendelkezünk.**

**A pályázati adatlapok letölthetőek** a <http://kozigazgatas.ujbuda.hu/palyazatok-tamogatasok> internetes oldalról.

Érvénytelen a pályázat, ha

* nem a lent ismertetett módon történik a benyújtás,
* a pályázati adatlap formailag vagy tartalmilag hibás illetve hiányos, és a hiánypótlás a megadott határidőig nem érkezik be az Önkormányzatba.

Az érvénytelen pályázatokról érdemi elbírálás nélkül értesítést küldünk a pályázat lezárását követően.

**Pályázattal kapcsolatos szakmai információ:** Dömök Viktória 381-1324

**Pályázat benyújtása:**

**A pályázat során tehát az alábbi dokumentumok benyújtása kötelező:**

* pályázati adatlap,
* a pályázati adatlap mellékleteit képező nyilatkozatok

**Benyújtás módja:**

**Gazdálkodó szervezetek esetén:**

**2018.01.01-től** **a** **gazdálkodó szervezetek (cégek, adószámmal rendelkező egyesületek/alapítványok, azon egyházi szervezetek, melyek civil szervezetként működnek, egyéb intézmények)** hivatalunkkal az elektronikus ügyintézés és a bizalmi szolgáltatás általános szabályairól szóló2015. CCXXII. törvény 9. § értelmében, feladat- és hatáskörünkbe tartozó ügyekben elektronikusan kötelesek kapcsolatot tartani. Ehhez szükséges, hogy a pályázó szervezet rendelkezzen Cégkapu vagy Ügyfélkapu hozzáféréssel.

2018. 01. 01-től a **pályázati adatlap/adatlapok, és a beküldeni kívánt csatolmányok** **kizárólag** az alábbi módon nyújthatók be a **szervezet saját cégkapu adataival:**

* [e-Papíron](https://epapir.gov.hu/) vagy
* az UJBUDA rövid nevű, [202117330](tel:202117303) KRID azonosítójú hivatali kapun keresztül (a legördülő menüben Budapest Főváros XI. kerület Újbuda Önkormányzata néven található).

Felhívjuk figyelmét, hogy **kizárólag hitelesített** dokumentumokat áll módunkban befogadni, így kérjük, csatolmányát elektronikus aláírással ellátva küldje el, vagy e-Papíron keresztül a feltöltést követően a hitelesítés funkciót kiválasztva, [AVDH](https://niszavdh.gov.hu/index) szolgáltatással hitelesítse azt.

Egy szervezet legfeljebb 2 pályázatot nyújthat be, azonban kérjük, hogy minden pályázatot a rendszerbe külön-külön belépve, egy dokumentumként (pdf, word) töltsön fel. Az e-Papír kitöltése során az „Egyéb” témacsoportot és az „Egyéb” ügytípust válassza ki, a tárgy megjelölésénél pedig tüntesse fel a pályázat típusát valamint a pályázati célt (pl. ***Mikro*** ***kulturális pályázat 2020*** – karácsonyi ünnepség).

Amennyiben egy feltöltéssel csatolja a pályázatokat, illetve elmarad a hitelesítés, úgy a pályázatok érdemi elbírálás nélkül érvénytelenek.

Amennyiben **a beküldéshez vagy az aláíráshoz** **technikai** segítségre lenne szüksége, forduljon bizalommal az alábbi elérhetőségek egyikéhez:

e-mail: [info@smart11.ujbuda.hu](mailto:info@smart11.ujbuda.hu)

telefonszám: [+3613724680](tel:+3613724680)

***A pályázat beadási határideje:*****2020. április 14. (kedd)**

**Személyes benyújtásra nincs lehetőség!**

**Hiánypótlásra az e-mailen történő felszólítást követő 5 munkanapig van lehetőség.**

**Az elbírálással és az értesítéssel kapcsolatos információk:**

A pályázatokról a Kulturális és Köznevelési Bizottság javaslata alapján a Polgármester, alapítványok esetében bizottsági javaslat után a Képviselő-testület dönt.

Az Önkormányzat a részfinanszírozás jogát fenntartja.

Az elbírálást követően az eredményről az Önkormányzat értesíti a pályázókat, majd a nyertes pályázókkal támogatási szerződést köt. Az eredmény megjelenik a [www.ujbuda.hu](http://www.ujbuda.hu) internetes oldalon is.

**A pályázatok várható elbírálása: legkésőbb 2020. május 31.**

**A szerződéskötés várható ideje: 2020. május-június hónapban**

Budapest, 2020. március 16.

**dr. László Imre**

polgármester